लिवरमोरियम () एक ठो सिंथेटिक सुपरहैवी तत्व बा जवना के चीन्हा Lv बा आ परमाणु संख्या 116 बाटे। ई एक ठो बहुत ढेर रेडियोएक्टिव तत्व बाटे जौन आज ले खाली प्रयोशाला में बनावल गइल बा आ प्राकृतिक रूप से ना पावल जाला। एकर नांव एक ठो अमेरिकी प्रयोगशाला, लॉरेंस लिवरमूर राष्ट्रीय प्रयोगशाला, के नाँव पर रखल गइल बा आ ई नाँव के IUPAC 30 मई 2012 के स्वीकार कइलस। नया नांव धराये से पहिले एकरा के उनउन हेक्सियम कहल जाव। एकर चार ठे आइसोटोप के जानकारी बाटे।